Περίπου 1900 παράνομες είσοδοι στη χώρα μας εμποδίστηκαν μέσα σε ένα 12ωρο στην περιοχή του Έβρου , ενώ μέσα στο τελευταίο πενθήμερο απετράπησαν περίπου 38.500 απόπειρες παράνομης εισόδου.

Σύμφωνα με κυβερνητικές πηγές, το 12ωρο από τις 06.00 σήμερα το πρωί (πρωί της Πέμπτης) έως τις 18.00 το απόγευμα, στην περιοχή του Έβρου:

- Συνελήφθησαν 8 άτομα. Επτά άτομα προέρχονται από το Αφγανιστάν και 1 άτομο από τη Συρία.

- Εμποδίστηκαν 1.871 απόπειρες παράνομης εισόδου στην Ελλάδα

Επίσης συνολικά, από τις 06.00 το πρωί του Σαββάτου έως τις 06.00 το πρωί της Πέμπτης ο απολογισμός είναι ο εξής:

- Έχει αποτραπεί η παράνομη είσοδος στη χώρα σε 36.649 περιπτώσεις

- Έχουν συλληφθεί 252 πρόσωπα

Τα στοιχεία που συγκεντρώθηκαν από τις 06.00 το πρωί της Παρασκευής (28 Φεβρουαρίου 2020) έως σήμερα στις 06.00 το πρωί (Πέμπτη 5 Μαρτίου 2020) αναφορικά με τις εθνικότητες των ανθρώπων που συνελήφθησαν στον Έβρο, δείχνουν ως χώρες προέλευσης:

- Αφγανιστάν, 64%

- Πακιστάν, 19%

- Τουρκία, 5%

- Συρία, 4%

- Σομαλία, 2,6%

- Ιράκ, Ιράν, Μαρόκο, Αιθιοπία, Μπαγκλαντές, Αίγυπτος: 5,4%.

Έβρος: Πεταμένες περούκες στα σύνορα και ...μεταμφίεση από μετανάστες